ธอส.สรรหาด่วนเอ็มดีคนใหม่แทนอังคณา
ธอส. ประกาศสรรหาด่วนเอ็มดีใหม่แทนอังคณา ปิดยื่นรับสมัครสิ้นเดือน ก.ค.นี้
15 ก.ค. 2558

ธอส. ประกาศสรรหาด่วนเอ็มดีใหม่แทนอังคณา ปิดยื่นรับสมัครสิ้นเดือน ก.ค.นี้ 
ธนาคารอาคารสงเคราะห์ (ธอส.) ประกาศรับสมัครบุคคลเพื่อคัดเลือกเข้าดำรงตำแหน่ง กรรมการผู้จัดการ ธนาคารอาคารสงเคราะห์  ผู้สนใจสามารถติดต่อขอรับใบสมัครได้ตั้งแต่วันที่ 15ก.ค.-31ก.ค. และยื่นใบสมัครได้ตั้งแต่วันที่ 17 ก.ค.-31ก.ค. นี้ ทั้งนี้เพื่อเข้ามารับตำแหน่งแทนนางอังคณา ปิลันธน์โอวาท ไชยมนัส กรรมการผู้จัดการ ธอส. ที่จะครบวาระในเดือน พ.ย.นี้
สำหรับคุณสมบัติทั่วไปของผู้สมัคร ต้องมีสัญชาติไทย อายุไม่เกินห้าสิบแปดปีบริบูรณ์ในวันยื่นใบสมัคร สามารถทำงานให้ธนาคารได้เต็มเวลา ต้องมีความรู้ความเข้าใจและประสบการณ์ทางด้านการเงินการธนาคารและเศรษฐกิจอย่างดี กรณีที่เป็นหรือเคยเป็นผู้บริหารส่วนราชการ ต้องดำรงตำแหน่งไม่ต่ำกว่ารองอธิบดีหรือเทียบเท่า กรณีที่เป็นหรือเคยเป็นผู้บริหารรัฐวิสาหกิจ หน่วยงานอื่นของรัฐหรือองค์กรระหว่างประเทศ ต้องดำรงตำแหน่งไม่ต่ำกว่าหนึ่งระดับถัดจากผู้บริหารสูงสุดขององค์กร และในกรณีที่เป็นหรือเคยเป็นผู้บริหารองค์กรเอกชน ต้องดำรงตำแหน่งไม่ต่ำกว่าหนึ่งระดับถัดจากผู้บริหารสูงสุดขององค์กรที่บริหารเงินและสินทรัพย์ไม่ต่ำกว่า 5 หมื่นล้านบาท และต้องมีระยะเวลาในการดำรงตำแหน่งนั้นรวมกันไม่น้อยกว่า 1 ปี นับถึงวันยื่นใบสมัคร  
ภาพที่มา http://www.ghbank.co.th/th/